د راشد لوبډله پایلوبې ته ووتله، له نبي سره مخامخ کیږي- کرکټ
د بند امیر ښامارانو لوبډلې د کابل بازانو لوبډلې ته په ماتې ورکولو د شپږیزې لیګ پایلوبې ته ووتله.
بند امیر ښاماران به په پایلوبه کې د مس عینک له اتلانو سره مخامخیږي، چې سبا ده. د بند امیر ښامامارانو د کابل بازانو ته د ۱۸۳ منډو هدف وټاکه خو هغوې پوره نشو کړی او لوبه یې وبایلله. د بند امیر ښامارانو په لوبډلې کې تر ټولو ډېرې منډې حضرت الله ځاځي وکړې چې ۵۱ وې. مګر د لوبې غوره لوبغاړی نجیب ځدراڼ شو، ځکه چې هغه یوازې په ۱۶ توپونو ۳۹ منډې وکړې چې درې شپږیزې او درې څلورېزې په کې شاملې وې. د کابل بازانو په لوبډلې کې بیا تر ټولو ډېرې ۷۱ منډې د عمان ذیشان مقصود وکړې خو د لوبډلې د بري لپاره یې کافې نه وې. په توپ اچوونکو کې بیا فرید ملک دوه او کریم صادق یو کس وسوځول. د بند امیر ښامارانو په لوبډلې کې راشد خان بیا یوازینی بالر و چې یو کس یې وسوځوه. د کابل بازانو دوه نور لوبغاړي په منډو کې وسوځېدل. د کابل بازانو د لوبډلې مشر اصغر ستانکزی دی او د بند امیر ښامارانو کپټان راشد خان دی. د کابل بازانو لوبډلې تېرکال د شپږیزې اتلولي ګټلې وه. اوس به د راشد خان او محمد نبي لوبډلو ترمنځ د شپږیزې سیالیو پایلوبه کیږي. جعفر هاند په ۲۰۱۷ کې په واشنګټن ډي سي کې په امریکايي پوهنتون کې په نړیوالو مطبوعاتو او اړیکو کې ماستري کړې ده. د ننګرهار په پوهنتون کې یې قضا لوستې ده. له ۲۰۰۷ نه تر ۲۰۱۴ کاله پورې د بي بي سي د نړیوالې او افغان څانګې خبریال او پروډیوسر و. د ۲۰۱۴ کال له پیل راهیسې په واشنګټن کې د امریکا غږ اشنا راډیو/تلویزون خبریال دی.